BORRADOR CONVOCATORIA ISSGA

SAÚDE LABORAL-A1

01/02/2019

- 25. A vixilancia da saúde específica dos traballadores expostos a radiacións ionizantes (II): O Real decreto 783/2001, do 6 de xullo: principios de protección dos traballadores, establecemento, clasificación e delimitación de zonas, clasificación dos traballadores expostos, o historial dosimétrico e a vixilancia sanitaria dos traballadores expostos.
- 26. Enfermidades laborais derivadas da exposición a factores de risco psicosocial: definición de estrés laboral e síndrome de estar queimado polo traballo e tipos de violencia no traballo. Vixilancia da saúde dos traballadores expostos aos factores de risco psicosocial: definicións, concepto e clasificación; protocolo médico específico e niveis de intervención segundo a Guía de recomendacións para a vixilancia específica da saúde de traballadores expostos a factores de risco psicosocial.
- 27. Vixilancia epidemiolóxica en saúde laboral: marco legal, concepto e obxectivos, tipos e requisitos dun indicador en saúde laboral. Vantaxes e limitacións dos estudos epidemiolóxicos: observacionais descritivos ou de prevalencia, de corte transversal, dos casos control e de cohorte. Medidas de frecuencia, de asociación e impacto.
- 28. Vixilancia da saúde específica dos traballadores en relación ao uso de pantallas de visualización de datos: factores de risco e efectos sobre a saúde. O exame específico de saúde e o seu contido.
- 29. Vixilancia da saúde específica dos traballadores en relación coa exposición a ruído segundo o Real decreto 286/2006, do 10 de marzo, sobre a protección da saúde e a seguridade dos traballadores contra os riscos relacionados coa exposición ao ruído e a súa Guía técnica de desenvolvemento. Principais actividades laborais con risco por exposición a ruído e enfermidades profesionais. Actuacións da área técnica de Medicina do Traballo do ISSGA.
- 30. Vixilancia específica da saúde dos traballadores en relación coa exposición a vibracións mecánicas segundo o Real decreto 1311/2005, do 4 de novembro, sobre a protección da saúde e a seguridade dos traballadores fronte aos riscos derivados ou que poidan derivarse da exposición a vibracións mecánicas e a súa Guía técnica de desenvolvemento. Principais actividades laborais con risco, alteracións e efectos na saúde laboral e enfermidades profesionais.
- 31. Principais riscos e danos para a saúde nas persoas traballadoras do sector pesqueiro. Singularidades en Galicia. Guía de vixilancia da saúde no sector pesqueiro elaborada polo ISSGA, o Instituto Asturiano de Prevención de Riesgos Laborales, o Instituto Cántabro de Seguridad y Salud en el Trabajo e o Instituto Vasco de Seguridad y Salud Laborales: xustificación, obxectivos, alcance, metodoloxía, principais factores de risco e danos para a saúde laboral, as fichas de exploración médica por riscos e o exame específico de saúde.
- 32. Promoción da saúde no lugar de traballo: concepto, obxectivos, metodoloxía, estratexias e accións. Descrición dos principais programas de promoción da saúde no traballo. O proceso de recoñecemento pola Rede Española como empresa saudable do Instituto Nacional de Seguridad y Salud en el Trabajo (INSST). Actuacións da área técnica de Medicina do Traballo do ISSGA.